ASOCIAȚIA GRUPUL DE ACȚIUNE LOCALĂ „VALEA BAȘEULUI DE SUS”

ORAȘ SĂVENI, JUDEȚUL BOTOȘANI

Telefon: 0231.540.800, E-mail: [office@valeabaseuluidesus.ro](mailto:office@valeabaseuluidesus.ro), [www.valeabaseuluidesus.ro](file:///C:\Users\Andreea%201\AppData\Roaming\Microsoft\Word\www.valeabaseuluidesus.ro)

**Manual de Procedură de Evaluare și Selecție a proiectelor depuse în cadrul SDL 2014-2020**

**Asociația Grupul de Acțiune Locală**

**„Valea Bașeului de Sus”**

**Iunie 2023**

**Cuprins**

[1. Scop 3](#_Toc356242380)

[2. Lansarea apelurilor de selecție de către Asociația GAL „Valea Bașeului de Sus” .............................4](#_Toc356242381)

# 3. [Completarea și depunerea dosarului cererii de finanțare la GAL.....................................................4](#_Toc356242382)

4. Etapa de evaluare a proiectelor la GAL............................................................................................6

[4.1. Verificarea conformității proiectelor 8](#_Toc356242383)

[4.2. Verificarea eligibilității proiectelor 9](#_Toc356242384)

[4.3. Verificarea criteriilor de selecție 10](#_Toc356242385)

[5. Etapa de selectare a proiectelor la GAL 12](#_Toc356242386)

[5.1. Desfășurarea procedurii de selecție 13](#_Toc356242388)

[5.2. Procedura de analizare și soluționare a contestațiilor 14](#_Toc356242389)

[5.2.1. Comitetul de Soluționare a Contestațiilor 15](#_Toc356242390)

[5.2.2. Analiza contestațiilor 15](#_Toc356242391)

[5.3. Întocmirea raportului de selecție 17](#_Toc356242392)

# 7. [Depunerea și verificarea cererilor de finanțare selectate de GAL la OJFIR/CRFIR ....................... 17](#_Toc356242396)

8. Plata – etapa la nivel GAL ............................................................................................................. 19

[9. Definiții și abrevieri 21](#_Toc356242397)

[10. Anexe 25](#_Toc356242399)

# Scop

Scopul principal al „**Manualului de procedură pentru evaluare și selectarea cererilor de finanțare”** este să furnizeze persoanelor cu atribuții specifice în evaluarea și selectia proiectelor depuse în cadrul SDL 2014-2020 la Asociația GAL „Valea Bașeului de Sus”, mijloacele necesare pentru implementarea cât mai eficientă a acestor activități.

Acest manual stabileşte o procedură unitară de evaluare și selecție a proiectelor depuse de potențialii beneficiari, prin aplicarea formularelor folosite de angajații GAL responsabili cu procesul de evaluare de la nivelul Asociației Grupul de Acțiune Locală „Valea Bașeului de Sus”, în vederea depunerii cererilor de finanțare selectate către OJFIR/CRFIR. Prezentul manual se aplică tuturor măsurilor de finanțare propuse prin Strategia de Dezvoltare Locală 2014-2020 a GAL „Valea Bașeului de Sus” și respectă Mecanismul de implementare prezentat în SDL – Capitolul XI.

***ATENȚIE! Informațiile din fișele măsurilor din SDL 2014 – 2020 aprobată de către DGDR AM PNDR și cele din Regulamentul (UE) Nr. 1303/2013 și Regulamentul (UE) Nr. 1305/2013 prevalează asupra oricăror informații din prezentul document.***

Manualul de procedură, precum şi alte documentele anexate pot suferi rectificări din cauza modificărilor legislative naţionale şi comunitare sau procedurale – varianta actualizată urmând a fi publicată pe pagina de internet [www.valeabaseuluidesus.ro](http://www.valeabaseuluidesus.ro).

1. **Lansarea apelurilor de selecție de către Asociația GAL „Valea Bașeului de Sus”**

Conform priorităților descrise în strategie, GAL lansează apeluri de selecție a proiectelor, pe plan local. GAL întreprinde toate demersurile necesare pentru a se asigura transparența procesului de selecție prin publicarea/afișarea apelurilor de selecție:

* pe site-ul propriu ([www.valeabaseuluidesus.ro](http://www.valeabaseuluidesus.ro) );
* la sediul GAL (Str. 1 Decembrie, nr. 1, Oraș Săveni, Județul Botoșani);
* la sediile primăriilor partenere GAL (orașul Săveni și comunele: Adășeni, Avrămeni, Coțușca, Dângeni, Drăgușeni, Havârna, Hănești, Manoleasa, Mihălășeni, Mileanca, Mitoc, Ripiceni, Vlăsinești)
* prin mijloacele de informare mass-media locale/regionale/naționale, după caz.
* Data lansării apelului de selecție este data deschiderii sesiunii de depunere a proiectelor la GAL.
* Apelul de selecție se lansează cu minimum 30 de zile calendaristice înainte de data limită de depunere a proiectelor.
* Apelurile se adresează solicitanților eligibili, care sunt interesați de elaborarea și implementarea unor proiecte care răspund obiectivelor și priorităților din SDL.
* Alocarea financiară disponibilă a măsurii, alocarea pe sesiune și perioada de depunere vor fi publicate în Anunțul privind Lansarea apelurilor de selecție.

GAL „Valea Bașeului de Sus” va elabora un Calendar estimativ al lansării măsurilor prevăzute în SDL, pentru fiecare an calendaristic. Pentru asigurarea transparenței, Calendarul estimativ și Calendarul modificat vor fi postate pe pagina web a GAL-ului [www.valeabaseuluidesus.ro](http://www.valeabaseuluidesus.ro) și afișate la sediile primăriilor partenere GAL.

**Atenție!**

Data lansării apelului de selecție pentru Măsura 6/6A – „Spriin pentru crearea și dezvoltarea activităților neagricole” – fonduri EURI, **26.06.2023**, este data deschiderii sesiunii de cereri de proiecte. Data de închidere a sesiunii este **31.07.2023.**

Punctajul minim pentru această măsură este de **20 puncte** și reprezintă pragul sub care niciun proiect nu poate intra în procesul de selecție pentru finanțare.

* Înainte de lansarea apelului de selecție, acesta trebuie să fie avizat de reprezentantul

CDRJ, care se asigură de corectitudinea informațiilor conținute în apel, informații care trebuie să fie în concordanță cu Strategia de Dezvoltare Locală aprobată și prevederile fișei măsurii din SDL, respectiv prevederile din Ghidul solicitantului elaborat de către GAL pentru măsura respectivă.

**Apelul de selecție se poate lansa cu minimum 10 zile calendaristice înainte de data limită de depunere a proiectelor la GAL numai în situația în care acest apel de selecție va conține toate prevederile și informațiile care au facut obiectul ultimului apel de selecție pe măsura respectivă, inclusiv punctajele pentru criteriile de selecție, cu excepția alocării financiare, fiind astfel respectat principiul transparenței.**

* Apelurile de selecție pot fi prelungite cu aprobarea Adunării Generale a GAL/Consiliului

Director al GAL, în conformitate cu procedurile interne ale GAL. Anunțul privind prelungirea trebuie să se facă numai în timpul sesiunii în derulare, nu mai târziu de ultima zi a acestei sesiuni. Atunci când se prelungește apelul de selecție, valoarea maximă nerambursabilă care poate fi acordată pentru finanțarea unui proiect nu poate fi modificată (în sensul creșterii/diminuării).

De asemenea, nu este permisă nicio altă modificare în conținutul apelului de selecție pe perioada de depunere a proiectelor (inclusiv pe durata prelungirii), pentru a se respecta principiul egalității de șanse între solicitanți.

# Completarea și depunerea dosarului cererii de finanțare la GAL

**Dosarul Cererii de finanţare** conţine Cererea de Finanţare însoţită de anexele tehnice şi administrative conform listei documentelor. Acesta va fi depus în **2 exemplare** (1 original și 1 copie) în format letric (suport hârtie), însoţite de copia electronică (CD – 2 exemplare, care va cuprinde scan-ul cererii de finanțare), la sediul Asociației GAL „Valea Bașeului de Sus”:

* Str. 1 Decembrie, nr. 1, Oraș Săveni, Județul Botoșani;
* Programul de lucru: luni - vineri: 8.00 - 16.00.

Solicitanții și personalul GAL vor utiliza Ghidul solicitantului și fișele aferente măsurilor în cadrul cărora se încadrează proiectele, disponibile pe site-ul GAL ([www.valeabaseuluidesus.ro](http://www.valeabaseuluidesus.ro)).

* Cererile de Finanțare utilizate de solicitanți vor fi cele disponibile pe site-ul oficial al

Asociației GAL „Valea Bașeului de Sus” la momentul lansării apelului de selecție (format editabil).

* Cererea de Finanțare utilizată pentru depunerea proiectului va fi stabilită de GAL

„Valea Bașeului de Sus”, în funcție de obiectivele măsurii din SDL.

* Modelul-cadru de cerere de finanțare va fi adaptat în funcție de condițiile descrise în

fișa măsurii din SDL și prevederile aplicabile tipurilor de operațiuni descrise în Ghidul Solicitantului.

* Cererea de Finanţare se va redacta pe calculator (nu se acceptă cereri de finanțare

completate de mână), în limba română și trebuie însoțită de anexele prevăzute în modelul standard. Anexele Cererii de finanțare fac parte integrantă din aceasta.

* Cererea de Finanțare trebuie completată într-un mod clar și coerent pentru a înlesni

procesul de evaluare a acesteia. În acest sens, se vor furniza numai informațiile necesare și relevante prin care se va preciza modul în care va fi atins obiectivul proiectului prin activitățile propuse, avantajele ce vor rezulta din implementarea acestuia şi în ce măsură proiectul contribuie la realizarea obiectivelor strategiei, rezultatele preconizate și bugetul propus prin proiect. Bugetul Cererii de Finanțare va fi întocmit în Euro.

* Completarea Cererii de finanțare, inclusiv a anexelor acesteia, se va face conform modelului

standard adoptat de GAL „Valea Bașeului de Sus”. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare pe motiv de neconformitate administrativă.

* Responsabilitatea completării cererii de finanțare în conformitate cu Ghidul de

implementare aparține solicitantului.

* Dosarele Cererilor de Finanțare sunt depuse personal de către reprezentantul legal,

așa cum este precizat în formularul Cererii de Finanțare la sediul Asociației GAL „Valea Bașeului de Sus”, până la data limită care figurează în licitația de proiecte.

**Notă!** Cererea de finanțare se depune în format letric în două exemplare (un original și o copie) și în format electronic. Exemplarele vor fi marcate clar, pe copertă, în partea superioară dreaptă, cu „ORIGINAL”, respectiv „COPIE”.

Fiecare exemplar din Cererea de Finanțare va fi legat, paginat și opisat, cu toate paginile numerotate manual în ordine de la 1 la n în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate, astfel încât să nu permită detașarea și/sau înlocuirea documentelor. OPISUL va fi numerotat cu pagina 0. Fiecare pagină va purta ștampila și semnătura solicitantului - olografic.

Pentru acele documente originale care rămân în posesia solicitantului (ex: act de proprietate, bilanț contabil vizat de administrația financiară), expertul verificator va confrunta copiile cu originalul și, în caz de conformitate, va semna și va face mențiunea „Conform cu originalul”.

**Atenție!**

Va fi atașată o copie electronică (prin scanare) a tuturor documentelor atașate dosarului Cererii de Finanțare, salvate ca fișiere distincte cu denumirea conformă listei documentelor (secțiunea specifică E din Cererea de Finanțare). Scanarea se va efectua după finalizarea dosarului înainte de a fi legat, cu o rezoluție de scanare maximă de 300 dpi (recomandat 150 dpi) în fișiere format PDF.

Denumirea fișierelor nu trebuie să conțină caractere de genul: “~ " # % & \*: < > ? / \ {|}”, nu trebuie să conțină două puncte succesive “..”. Numărul maxim de caractere ale denumirii unui fișier nu trebuie să fie mai mare de 128, iar numărul maxim de caractere ale denumirii unui director de pe CD nu trebuie să fie mai mare de 128 de caractere. Piesele desenate care depășesc formatul A3, se pot atașa salvate direct în format .pdf, la care se va adăuga declarația proiectantului privind conformitatea cu planșele originale din Cererea de Finanțare.

Cererile de finanțare vor fi înregistrate în Registrul de Intrări/Ieșiri al asociației. Se aplică un număr de înregistrare pe prima pagina a proiectului, iar solicitantul primește un bon cu acest număr de înregistrare. Numărul de înregistrare alocat este diferit de numărul de înregistrare GAL atribuit cererii de finanțare.

Numărul de înregistrare GAL al cererii de finanțare va conține X cifre, care reprezintă numărul de înregistrare (în ordinea sosirii proiectelor) și codul măsurii aferente proiectului depus. Acest numar de înregistrare este diferit de numărul de înregistrare atribuit cererii de finanțare de către OJFIR/CRFIR, fiind folosit doar pentru evidența internă a GAL-ului.

**Registrul de Înregistrare a Cererilor de Finanțare** va conține cel puțin următoarele informații:

* data înregistrării;
* denumire solicitant;
* titlul proiectului;
* deponent;
* semnătura deponentului/reprezentantului legal.

# Etapa de evaluare a proiectelor la GAL

La nivelul Asociației Grupul de Acțiune Locală „Valea Bașeului de Sus”, primirea proiectelor va fi efectuată de angajații GAL pe toată perioada APELULUI DE SELECȚIE, în programul orar stabilit și făcut public de către asociație. GAL „Valea Bașeului de Sus” va verifica conformitatea proiectului, respectarea criteriilor de eligibilitate, va solicita informații suplimentare și va acorda punctajele aferente fiecărei cereri de finanțare, în conformitate cu cerințele impuse prin fișa tehnică a măsurii. Verificările se realizează pe evaluări documentate, în baza unor fișe de verificare și a unor metodologii disponibile pe site-ul [www.valeabaseuluidesus.ro.](http://www.colineleiasilor.ro/)

Evaluarea proiectelor privind conformitatea administrativă, eligibilitatea şi încadrarea în criteriile de selecţie se realizează de către responsabilii cu verificarea, evaluarea și selecția proiectelor din cadrul compartimentului tehnic al Asociației GAL „Valea Bașeului de Sus”, conform atribuțiilor din fișa postului având în vedere : - fișa măsurii din SDL aprobată de DGDR AM PNDR ; - ghidul solicitantului aferent măsurii aprobat de Consiliul Director; - criteriile de selecție si punctajele aferente aprobate de Consiliul Director.

* **Fișa de verificare a eligibilității, Fișa de verificare a criteriilor de selecție și Fișa de verificare**

**pe teren (dacă este cazul) sunt elaborate de către GAL și sunt realizate într-un singur formular, care va cuprinde toate punctele aferente celor trei etape de verificare.**

Toate verificările efectuate de către experții evaluatori GAL vor respecta principiul de verificare „4 ochi”, respectiv vor fi semnate de către 2 experți - un angajat care completează și un angajat care verifică. Daca unul din experți lipsește sau nu este disponibil, verificarea va fi efectuată de un alt expert, conform matricei de înlocuire prevăzută pentru situații speciale. În urma verificării, expertul 2 contrabifează fișa de verificare, respectându-se astfel principiul „4 ochi”. **Toate fișele de verificare vor fi semnate numai de către angajații GAL implicați în procesul de evaluare și vor fi aprobate de către managerul GAL.**

**Notă!** În condițiile în care managerul GAL nu este disponbil în perioada de verificare, evaluare și selecție a cererilor de finanțare, fișele de verificare elaborate și completate de experții GAL, vor fi aprobate de înlocuitor, respectiv al treilea responsabil cu verificarea, evaluarea și selecția proiectelor care nu a participat la procesul de evaluare.

Pentru toate proiectele evaluate la nivelul GAL, evaluatorii, stabiliți cu respectarea prevederilor SDL, vor verifica conformitatea și eligibilitatea proiectelor și vor acorda punctajele aferente fiecărei cereri de finanțare.

Toate verificările se realizează pe evaluări documentate, în baza unor fișe de verificare elaborate la nivelul GAL „Valea Bașeului de Sus”, datate și semnate de evaluatorii GAL.

Responsabil 1 care întocmește Fișa de verificare îşi concretizează verificarea prin înscrierea unei bife („√”) în căsuțele/câmpurile respective. Expertul 2 care verifică munca expertului 1 certifică acest lucru prin înscrierea unei linii oblice („\”) de la stânga sus spre dreapta jos suprapusă peste bifa expertului 1. Dacă nu este de acord cu constatarea expertului care a înscris bifa de exemplu, în casuta „Da”, iar verificatorul său a înscris bifa sa în căsuța „Nu”, constatarea finală va fi cea a managerului GAL.

**Evaluarea proiectelor constă în:**

* + **verificarea conformității Cererii de Finanțare;**
  + **verificarea criteriilor de eligibilitate;**
  + **verificarea criteriilor de selecție;**
  + **verificarea bugetului indicativ al proiectului;**

**În etapa de evaluare a proiectelor la GAL, experții responsabili cu verificarea, evaluarea și selectarea proiectelor vor completa fișa de evaluare generală - Formular GE 1.2.1 L care cuprinde:**

* **Partea I - verificarea conformității documentelor**
* **Partea a II-a - verificarea criteriilor de eligibilitate a proiectului**
* **Partea a III-a - verificarea criteriilor de selecție a proiectului**

După finalizarea verificărilor și stabilirea punctajelor, managerul Asociației GAL „Valea Bașeului de Sus”, în termen de maxim 2 zile, dispune convocarea Comitetului de selecție care va analiza îndeplinirea condiţiilor de conformitate, eligibilitate şi selecţie și va emite un Raport de Selecție Intermediar.

În baza Raportului de selecţie publicat, GAL „Valea Bașeului de Sus” prin Compartimentul tehnic notifică aplicanții cu privire la rezultatul evaluării proiectului, în cel târziu o zi de la finalizarea selecției. Notificarea se va face prin orice mijloc de comunicare disponibil cu confirmarea de transmitere.

Rezultatele prezentate în rapoartele de selecție pot fi contestate de solicitanți caz în care se vor reevalua conform procedurii.

Fiecare persoană implicată în procesul de evaluare și selecție a proiectelor de la nivelul GAL (angajați GAL implicați în evaluare, membrii Comitetului de Selecție și membrii Comisiei de soluționare a contestațiilor) va semna o **Declarație pe propria răspundere privind evitarea conflictului de interese** (conform modelului din Anexa 2), în care să se facă referire la prevederile art. 10 și 11 din OG 66/2011, Secțiunea II – Reguli în materia conflictului de interes.

GAL poate să solicite beneficiarului, clarificări referitoare la îndeplinirea condițiilor de conformitate, eligibilitate și selectie, dacă este cazul. Solicitarea de clarificări se va face utilizând formularul ***GE3.4L – Fișa de solicitare a informațiilor suplimentare***. Nu se vor lua în considerare clarificările de natură să completeze/modifice datele inițiale ale proiectului depus.

În cazul în care, expertul consideră că pentru verificarea unui criteriu de eligibilitate sunt necesare informații suplimentare, acestea se solicită **o singura dată** de către entitatea la care se află în evaluare cererea de finanțare, doar în următoarele cazuri:

* + în cazul în care studiul de fezabilitate/DALI sau Memoriul Justificativ **conţin informaţii insuficiente pentru clarificarea unui criteriu de eligibilitate** sau există informaţii contradictorii în interiorul lor ori faţă de celelalte documente anexate cererii de finanțare.
  + în cazul în care avizele, acordurile, autorizaţiile au fost eliberate de către autoritățile emitente într-o formă care nu respectă protocoalele încheiate între AFIR și instituțiile respective;
  + pentru criteriile de selectie se pot solicita numai clarificări, nu și documente suplimentare sau corectate. Informțiile nesolicitate transmise prin GE3.4L de solicitanți nu vor fi luate în considerare;
  + dacă informațiile suplimentare primite conduc la necesitatea corectării bugetului indicativ, expertul va notifica solicitantul asupra acestei situații, tot prin documentul GE3.4L, cu rugămintea de a transmite bugetul rectificat conform solicitării expertului evaluator. În situații excepționale, prin această notificare se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial. În cazul unui refuz al solicitantului de a corecta bugetul, expertul va întocmi bugetul indicativ corect, solicitantul având opțiunea de a contesta bugetul numai după notificare în urma raportului Comitetului de Selecție;
  + în cazul în care în bugetul indicativ (inclusiv devizele financiare şi devizele pe obiect) există diferenţe de calcul sau încadrarea categoriilor de cheltuieli eligibile/ neeligibile nu este facută corect.

Nu sunt permise atât cheltuieli eligibile, cât şi cheltuieli neeligibile în cadrul cap. 4.1 Construcţii şi instalaţii, fără a se detalia în devizele pe obiect lucrările corespunzătoare spaţiilor/ instalaţiilor ce se vor executa. Pentru restul subcapitolelor de la cap. 4, se vor preciza care sunt echipamentele, utilajele / montajul care sunt neeligibile.

Solicitantul trebuie să trimită informaţiile cerute în termen de 5 zile lucrătoare de la data primirii formularului GE3.4L.

## Verificarea conformității proiectelor

În timpul sesiunii de depunere a proiectelor, angajații GAL care au atribuții în fișa postului, verifică conformitatea proiectului, iar pentru proiectele declarate conforme se va verifica respectarea criteriilor de eligibilitate în conformitate cu cerințele impuse pentru fiecare măsură din SDL în scopul căreia se încadrează proiectul depus. Pentru verificarea conformității proiectelor, experții evaluatori GAL vor completa **prima parte din fișa de evaluare generală - Formular GE 1.2.1 L** **– partea de verificare a conformității documentelor**.

**Verificarea conformității se va face în termen de maxim 48 de ore de la momentul depunerii proiectului la sediul GAL**, iar concluzia evaluării va fi comunicată către solicitant, care va lua cunoștință de rezultatul evaluării conformității. **Aceeaşi cerere de finanţare poate fi declarată neconformă de maxim două ori pentru aceeaşi sesiune de depunere proiecte la sediul GAL.**

**Controlul conformității constă în verficarea Cererii de finanțare:**

* dacă solicitantul a utilizat versiunea Cererii de Finanțare aferentă măsurii pentru

care solicită finanțare, asa cum este specificată în cadrul anunțurilor pentru apelurile de selecție;

* dacă este corect completată și semnată de solicitant;
* dacă este prezentată atât în format tipărit, cât și electronic. Se verifică dacă pe CD

există fişierele scanate conform listei documentelor anexă și dacă sunt diferenţe, se solicită refacerea lor și dacă Dosarul original al Cererii de Finanţare corespunde cu copia pe suport hârtie şi cea electronică. Expertul verifică concordanța copiilor pe suport hârtie și electronică, cu originalul şi dacă se constată diferenţe între original şi copii, se solicită remedierea neconcordanţelor;

* dacă anexele tehnice și administrative cerute/impuse de tipul măsurii sunt prezente

în două exemplare: un original și o copie, precum și valabilitatea acestora (daca este cazul);

* dacă solicitantul a mai depus Cererea de Finanțare în cadrul sesiunii de depunere

aflată în desfășurare. Nu se acceptă redepunerea Cererii de Finanțare în cadrul sesiunii de depunere lansate de GAL decât în cazul în care Cererea de de Finanțare a fost respinsă pe criterii administrative (lipsă documente, documente incomplete, etc.);

* dacă dosarul Cererii de Finanţare este legat, iar documentele pe care le conţine

suntnumerotate şi ştampilate de către solicitant;

* dacă referințele din Cererea de finanțare corespund cu numărul paginii la care se

află documentele din Lista documentelor din Cererea de finanţare şi din Dosarul Cererii de finanțare;

* dacă este completat bugetul indicativ, pe coloanele corespunzătoare cheltuielilor

eligibile și neeligibile şi că operaţiunile previzionate sunt menţionate în coloanele prevăzute în acest scop.

**Dacă informaţiile nu sunt precizate, Cererea de finanţare este declarată neconformă. Dacă în urma verificării administrative se constată necondordanţe între documentele prezentate, se solicită reprezentantului legal al solicitantului/împuternicit al acestuia, clarificarea neconcordanțelor.**

**Notă! În cazul în care expertul verificator descoperă o eroare de formă, proiectul nu este considerat neconform.**

**Erorile de formă** sunt erorile făcute de către solicitant în completarea Cererii de Finanțare care sunt descoperite de experții verificatori ai GAL dar care, cu ocazia verificării conformității, pot fi corectate de către aceștia din urmă pe baza unor dovezi/ informații prezentate explicit în documentele anexate Cererii de Finanțare. **Erorile de formă se corectează în procesul de evaluare prin solicitare de informații suplimentare.**

Solicitantul este invitat să revină la sediul GAL după evaluarea conformității, pentru a fi înștiințat dacă cererea de finanțare este conformă sau, în caz de neconfirmitate, să i se explice cauzele acestui rezultat. **Solicitantul are obligația de a lua la cunoștință prin semnătură fișa de verificare a conformității.**

În cazul în care solicitantul nu acceptă să depună și documentele originale, acestea vor fi verificate de expert la finalizarea verificării conformității, în prezența solicitantului.

**Notă! După verificare pot exista două variante:**

* **Cererea de finanțare este declarată neconformă;**
* **Cererea de finanțare este declarată conformă;**

**Dacă Cererea de finanțare este declarată conformă, se trece la următoarea etapă de verificare.**

După finalizarea verificării conformităţii documentelor, expertul 1 care a verificat cererea de finanțare înştiinţează solicitantul dacă cererea de finanţare este conformă sau i se explică cauzele neconformităţii. Solicitantului i se înmânează documentele originale şi semnează **Fişa de verificare a conformităţii,** care se multiplică în două exemplare din care unul va fi dat solicitantului, a doua copie se arhivează la GAL.

În funcție de rezultatul evaluării conformității proiectelor, experții evaluatori vor consemna cererile de finanțare depuse de potențialii beneficiari într-unul din următoarele registre:

* Registru de înregistrare a cererilor de finanțare neconforme, sau
* Registru de înregistrare a cererilor de finanțare conforme

Aceste registre sunt disponibile la sediul GAL și vor permite evidențierea separată a proiectelor ce au fost declarate neconforme, precum și a celor care vor urma procedura de evaluare a eligibilității.

## Verificarea eligibilității proiectelor

Verificarea eligibilității proiectelor se va face de către doi experți, angajați GAL, așa cum au fost ei nominalizați de către managerul GAL și consemnați în **Registrul de Înregistrare a Cererilor de Finanțare**. Verificarea criteriilor de eligibilitate se va face de către experții GAL, prin completarea **părții a II-a din** **fișa de evaluare generală - Formular GE 1.2.1 L, verificarea criteriilor de eligibilitate a proiectului.**

Verificarea eligibilităţii tehnice și financiare constă în:

* verificarea eligibilităţii solicitantului;
* verificarea criteriilor de eligibilitate a investiției;
* verificarea bugetului indicativ al proiectului;

Criteriile de eligibilitate vor fi preluate din fișa tehnică a măsurii din SDL aprobată de

către DGDR AM PNDR. Acestea sunt detaliate în Ghidurile Solicitantului aferente măsurii din SDL.

**Verificarea bugetului indicativ** al proiectului constă în:

* Asigurarea că toate costurile propuse pentru finanţare sunt eligibile şi calculele sunt

corecte, iar Bugetul indicativ este structurat pe capitole şi subcapitole.

* Verificarea corectitudinii informaţiilor furnizate în cadrul bugetului indicativ din cererea

de finanţare şi dacă acestea sunt în conformitate cu devizul general, devizele pe obiect precizate în Studiul de Fezabilitate/Documentaţia de Avizare pentru Lucrări de Intervenţii.

* Verificarea corectitudinii ratei de schimb. Rata de conversie între Euro şi moneda

naţională pentru România este cea publicată de Banca Centrală Europeană pe Internet la adresa: <http://www.ecb.int/index.html>, din data întocmirii Studiului de fezabilitate/ Documentația de Avizare a Lucrărilor de Intervenții.

* Se verifică dacă cheltuielile eligibile propuse sunt cheltuieli aferente acțiunilor eligibile

prevăzute în Fișa măsurii de servicii din SDL și preluate în Ghidul Solicitantului.

* Se verifică încadrarea costurilor în limitele impuse și încadrarea corectă a cheltuielilor.
* Se va verifica respectarea intensității sprijinului și a valorii maxime nerambursabile a

proiectului, conform prevederilor fișei tehnice a măsurii din SDL.

**Cazurile în care expertul evaluator poate solicita** **informaţii suplimentare sunt următoarele:**

* în cazul în care documentaţia tehnico-economică (Studiul de Fezabilitate/Documentația

de Avizare pentru Lucrări de Intervenţii/Memoriul Justificativ) conţine informaţii insuficiente pentru clarificarea unui criteriu de eligibilitate sau există informaţii contradictorii în interiorul ei, ori, faţă de cele menţionate în Cererea de Finanţare.

* în caz de suspiciune privitoare la amplasamentul investiţiei, se poate solicita extras de

Carte funciară şi în situaţiile în care nu este obligatorie depunerea acestui document.

* în cazul în care avizele, acordurile, autorizaţiile au fost eliberate de către autorităţile

emitente într-o formă care nu respectă protocoalele încheiate între AFIR și instituţiile respective.

* în cazul în care în bugetul indicativ (inclusiv devizele financiare şi devizele pe obiect)

există diferenţe de calcul sau încadrarea categoriilor de cheltuieli eligibile/neeligibile nu este făcută corect.

* corectarea erorilor de formă sesizate pe parcursul verificării Cererii de Finanțare.

**Notă!** Angajatii GAL implicați în procesul de evaluare al proiectelor pot realiza vizita pe teren în vederea verificării eligibilității, dacă se consideră necesar, iar în acest scop vor completa **Fișa de verificare pe teren**. Concluzia privind respectarea condițiilor de eligibilitate pentru Cererile de Finanțare pentru care s-a decis verificarea pe teren se va formula numai după verificarea pe teren.

Scopul verificării pe teren este de a compara datele şi informaţiile cuprinse în anexele tehnice şi administrative cu elementele existente pe amplasamentul propus. Expertul compară anumite criterii de eligibilitate pe baza documentelor (etapa verificării de birou) cu realitatea, pentru a se asigura de corectitudinea răspunsurilor.

Experţii verificatori pot solicita cu ocazia verificării pe teren informaţii/documente referitoare la cererea de finanțare. Aceştia le vor menţiona în Fişa de verificare pe teren, astfel încât expertul să poată concluziona asupra vizitei pe teren. Diferenţele rezultateîntre precizările solicitantului din Cererea de finanţare şi constatările experţilor GAL se menţionează în Raportul asupra verificării pe teren (GE4.1L) în rubrica destinată concluziilor. De asemenea, la acest raport se vor anexa obligatoriu fotografiile reprezentative din teren pentru toate tipurile de proiecte pentru stabilirea unui rezultat cât mai corect al verificării condiţiilor de eligibilitate a acestora.

## Verificarea criteriilor de selecție

Evaluarea criteriilor de selecție se face de către aceiași experți GAL care au efectuat evaluarea, numai pentru cererile de finanțare declarate eligibile, pe baza Cererii de finanțare, inclusiv anexele tehnice și administrative depuse de solicitant și după caz, a informațiilor suplimentare solicitate în urma verificării documentare de birou și a verificarii pe teren (dacă este cazul).

Pentru proiectele declarate eligibile angajații GAL vor întocmi și completa **partea a III-a**, **de verificare a criteriilor de selecție din fișa de evaluare generală - Formular GE 1.2.1 L.** Aceasta va cuprinde toate criteriile deselecție ale măsurii în care se încadrează proiectul, stabilite lanivelul GAL. În funcție de sistemul de punctaj stabilit, se efectuează evaluarea criteriilor de selecţie pentru toate cererile de finanțare eligibile prin acordarea unui număr de puncte și se calculează scorul atribuit fiecărui proiect.

Pentru ca fiecare proiect finanțat să contribuie la atingerea obiectivelor SDL se vor respecta criteriile de selecție incluse în fișa tehnică a fiecărei măsuri din cadrul SDL, aprobată de către DGDR AM PNDR. Punctajele acordate fiecărui criteriu de selecție și metodologia de punctare sunt stabilite de către GAL și aprobate de Consiliul Director. Toate se regăsesc în Ghidurile Solicitantului specifice fiecărei măsuri de finanțare.

Experții vor acorda punctajul fiecărui proiect eligibil în funcție de îndeplinirea criteriilor de selecție, așa cum a fost stabilit în Ghidurile Solicitantului.

**În urma finalizării evaluării proiectelor conforme și eligibile, managerul GAL va emite Dispoziția de convocare a membrilor Comitetului de Selecție GAL.**

**Comitetul de Selecție GAL se va întruni în maxim 2 zile lucrătoare pentru elaborarea și emiterea Raportului Intermediar de Selecție, în care vor fi înscrise proiectele retrase, neeligibile, eligibile neselectate și eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție.**

Raportul de Selecție va fi datat, semnat aprobat de către Comitetul de Selecție și avizat de Președintele Consiliului Director GAL sau de un alt membru al Consiliului Director mandatat în acest sens și va prezenta ștampila GAL. De asemenea, Raportul de Selecție va fi semnat și de către reprezentantul CDRJ, care participă la procesul de selecție pentru asigurarea transparenței și pentru efectuarea activităților de control și monitorizare. La avizarea Raportului de Selecție, reprezentantul CDRJ va menționa faptul că au fost respectate principiile de selecție din fișa măsurii din SDL, precum și măsurile minime obligatorii de publicitate a apelului de selecție. În cazul nerespectării acestor măsuri, precum și în cazul nerespectării principiilor de selecție, reprezentantul CDRJ nu va aviza apelul de selecție. AFIR va verifica dacă apelul de selecție este avizat de reprezentantul CDRJ.

**Notă!** **Selecția proiectelor eligibile se face în ordinea descrescătoare a punctajului de selecţie. În cazul proiectelor cu acelaşi punctaj, departajarea acestora va fi realizată conform criteriilor specificate în Ghidurile Solicitantului aferente fiecărei măsuri.**

**După finalizarea Raportului de Selecție și aprobarea acestuia, GAL va publica Raportul de Selecție pe site‐ul propriu** [**www.valeabaseuluidesus.ro.**](http://www.colineleiasilor.ro/)

**În baza Raportului Intermediar de Selecție rezultatele vor fi transmise solicitanților prin notificări.**

Notificările către solicitanți asupra rezultatului vor fi semnate de către reprezentantul legal al GAL sau un angajat al GAL desemnat în acest sens și vor fi transmise în termen de 3 zile lucrătoare de la publicarea raportului. Notificarea se va transmite cu confirmare de primire din partea solicitantului.

**Solicitanții ale căror proiecte au fost declarate neeligibile sau au fost declarate eligibile și neselectate, pot depune contestații la sediul GAL în maximum 3 zile lucrătoare de la data publicării Raportului Intermediar de Selecție.**

Contestațiile se soluționează în termen de maxim 10 de zile lucrătoare de la data finalizării perioadei pentru depunere contestațiilor, de către Comitetul de Soluționare a Contestațiilor constituit la nivelul GAL. **După soluționarea contestațiilor (dacă este cazul)** de către Comitetul de Soluționare a Contestațiilor şi publicarea **Raportului de contestații** pe pagina de internet a GAL „Valea Bașeului de Sus”, solicitanții sunt **notificați în 2 zile** lucrătoare de la publicare cu privire la rezultatul contestațiilor.

* **Dacă în urma perioadei de soluționare a contestațiilor nu intervin modificări în Raportul**

**Intermediar de Selecție, GAL „Valea Bașeului de Sus” va emite o** **Notă prin care Raportul Intermediar de Selecție devine Raport Final de Selecție.**

* **În situația în care rezultatele soluționării contestațiilor determină modificări în raportul**

**intermediar de selecție, managerul GAL va emite o nouă dispoziție de convocare a Comitetului de Selecție pentru întocmirea Raportului Final de Selecție.**

# Etapa de selectare a proiectelor la GAL

La nivelul Asociației Grupul de Acţiune Locală „Valea Bașeului de Sus” funcţionează un **Comitet de selecţie**, format din **7 membri ai Grupului de Acţiune Locală**, comitet numit prin Hotărârea Adunării Generale a membrilor GAL nr. 17 din 06.04.2016, conform SDL aprobată de DGDR AM PNDR, care este responsabil cu selectarea proiectelor depuse în cadrul GAL, având următoarea componență:

|  |  |  |  |
| --- | --- | --- | --- |
| **PARTENERI PUBLICI - 42,85%** | | |  |
| **Partener** | **Funcția în CS** | **Tip/Observații** | **Supleant** |
| COMUNA COȚUȘCA | Președinte | Rural | REDMEDICA SANTEX SRL - Rural |
| COMUNA MITOC | Vicepreședinte | Rural | ATĂNĂSOAIE LĂCRĂMIOARA ÎNTREPRINDERE INDIVIDUALĂ - Rural |
| COMUNA MILEANCA | Secretar | Rural | BACIU DUMITRU LUCIAN ÎNTREPRINDERE INDIVIDUALĂ - Urban |
| **PARTENERI PRIVAȚI - 57,15%** | | |  |
| **Partener** | **Funcția în CS** | **Tip/Observații** | **Supleant** |
| COGELAND SRL | Membru | Urban | AGROMIH-LORYS SRL - Rural |
| GAVRIL BOGDAN ÎNTREPRINDERE INDIVIDUALĂ | Membru | Rural | SCUTARIU M. ANCUȚA-LAURA ÎNTREPRINDERE INDIVIDUALĂ - Rural |
| ÎNTREPRINDERE INDIVIDUALĂ BUCATARIU T. NICOLAE | Membru | Rural | CARCEA-MATEI CONSTANTIN PERSOANĂ FIZICĂ AUTORIZATĂ - Rural |
| COOPERATIVA AGRICOLĂ HĂVÂRNEANCA | Membru | Rural | MILENCEASCA COOPERATIVA AGRICOLĂ - Rural |

* ***Obligaţiile membrilor Comitetului de Selecţie***

*Comitetul de selecție se va asigura de faptul că proiectul ce urmează a primi finanţare se regăseşte în obiectivele propuse în SDL şi se încadrează în planul financiar al GAL şi de asemenea, de faptul că, implementarea proiectului reprezintă o prioritate în vederea implementării strategiei de dezvoltare locală. Membrii comitetului vor respecta regulile conflictului de interes, completând în acest sens* ***Declarația pe propria răspundere privind evitarea conflictului de interese****, având totodată obligaţia de a respecta confidenţialitatea informaţiilor.*

**Notă!**

Comitetul de Selecție numit și ales de GAL nu este remunerat.

## Desfășurarea procedurii de selecție

Selecția proiectelor se face aplicând regula de „dublu cvorum”, respectiv pentru validarea voturilor, este necesar ca în momentul selecției să fie prezenți cel puțin 50% din membrii Comitetului de Selecție, din care peste 50% să fie din mediul privat și societatea civilă, iar reprezentanții organizațiilor din mediul urban să nu depășească 25% din numărul membrilor. Întrunirea Comitetului de Selecție se va face prin convocarea membrilor de către managerul GAL.

Fiecare persoană implicată în procesul de evaluare și selecție a proiectelor de la nivelul GAL (evaluatori, membrii Comitetului de Selecție și membrii Comisiei de soluționare a contestațiilor) are obligația de a respecta prevederile OUG nr. 66/2011, cu modificările și completările ulterioare referitoare la evitarea conflictului de interese și prevederile Cap. XII al SDL – ”Descrierea mecanismelor de evitare a posibilelor conflicte de interese conform legislației naționale”.

Dacă unul dintre membrii Comitetului de selecție constată că se află într-o situație de conflict de interese în raport cu unul dintre solicitanții proiectelor depuse pentru selecție, acesta nu are drept de vot și nu va participa la întâlnirea comitetului respectiv.

Pentru transparența procesului de selecție a proiectelor și pentru efectuarea activităților de control și monitorizare, la acesta va lua parte și un reprezentant al Ministerului Agriculturii și Dezvoltării Rurale de la nivel județean din cadrul Compartimentului de Dezvoltare Rurală Județean.

Selecţia proiectelor pentru măsurile cărora li se aplică procedura de selecţie, se realizează în euro. Pentru realizarea selecţiei proiectelor se analizează dacă valoarea publică, exprimată în euro, a proiectelor eligibile ce întrunesc pragul minim pentru măsurile ce prevăd acest lucru, supuse selecţiei, este situată sub sau peste valoarea totală alocată unei măsuri în cadrul sesiunii de depunere.

Când valoarea publică totală a proiectelor eligibile ce nu prevăd un prag minim de punctaj sau când valoarea publică totală a proiectelor eligibile care au îndeplinit punctajul minim, pentru măsurile care prevăd acest lucru, se situează sub valoarea totală alocată unei măsuri în cadrul unei sesiuni de depunere, Comitetul de Selecţie propune aprobarea pentru finanţare a tuturor proiectelor eligibile care au întrunit punctajul minim aferent acestor măsuri.

Când valoarea publică totală a proiectelor eligibile ce nu prevăd un prag minim de punctaj sau când valoarea publică totală a proiectelor eligibile care au îndeplinit punctajul minim, pentru măsurile care prevăd acest lucru, se situează peste valoarea totală alocată unei măsuri în cadrul unei sesiuni, Comitetul de Selecţie analizează listele proiectelor eligibile care au îndeplinit punctajul minim, pentru măsurile care prevăd acest lucru şi întocmește Raportul de Selecție pentru fiecare sesiune de depunere și măsură din SDL, conform criteriilor stabilite la lansarea sesiunii.

***Notă!******Selecția proiectelor eligibile se face în ordinea descrescătoare a punctajului de selecţie. În cazul proiectelor cu acelaşi punctaj, departajarea acestora va fi realizată conform criteriilor specificate în Ghidurile Solicitantului aferente fiecărei măsuri.***

Dacă unul din proiectele depuse pentru selecţie aparţine unuia dintre membrii comitetului de selecție, în această situaţie persoana (organizaţia) în cauză nu are drept de vot şi nu va participa la întâlnirea comitetului respectiv.

După încheierea procesului de evaluare și selecție, Comitetul de Selecție va emite Raportul Intermediar de Selecție, în care vor fi înscrise proiectele retrase, neeligibile, eligibile neselectate și eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție.

Raportul de Selecție va fi datat, semnat aprobat de către Comitetul de Selecție și avizat de Președintele Consiliului Director GAL sau de un alt membru al Consiliului Director mandatat în acest sens și va prezenta ștampila GAL. În vederea asigurării transparenței procesului de selecție realizat la nivelul GAL, Rapoartele de Selecție vor fi făcute publice, minim pe pagina de web a GAL sau prin afișare la sediul GAL-ului. De asemenea, Raportul Intermediar de selecție va fi semnat și de către reprezentantul CDRJ.

În baza raportului de selecție, GAL va înștiința solicitanții asupra rezultatelor procesului de evaluare și selecție și va transmite solicitanților notificări privind rezultatul evaluării și selecției. Notificările către solicitanți asupra rezultatului selecției vor fi semnate de către reprezentantul legal al GAL sau un angajat al GAL desemnat în acest sens și vor fi transmise în termen de 3 zile lucrătoare de la publicarea raportului. Notificarea se va transmite cu confirmare de primire din partea solicitantului.

Notificările transmise solicitanților vor include informaţii cu privire la statutul proiectului în urma evaluării şi modalitatea de depunere a contestaţiilor de către aplicanții nemulţumiţi de rezultatul evaluării. În cazul în care un proiect este declarat neeligibil vor fi indicate criteriile de neeligibilitate care nu au fost îndeplinite precum şi cauzele care au condus la neeligibilitatea proiectului. În cazul în care proiectul este eligibil şi a fost punctat, notificarea va menţiona punctajul obţinut pentru fiecare criteriu de selecţie, motivele pentru care au fost sau după caz, nu au fost punctate criteriile de selecţie, precum şi precizări cu privire la reducerea valorii eligibile, a valorii publice sau a intensităţii sprijinului, dacă este cazul.

Cererile de finanțare care nu au fost selectate pentru finanțare vor fi restituite solicitanților conform notificării transmise după parcurgerea procedurii de selecție. În această situație, GAL se va asigura că dispune la sediu de un exemplar copie a întregii documentații pentru o perioadă de minim 2 ani, în vederea soluționării eventualelor petiții înregistrate.

## Procedura de analizare și soluționare a contestațiilor

Solicitanții ale căror proiecte au fost declarate neeligibile sau au fost declarate eligibile și neselectate, pot depune contestații la sediul GAL în maximum 3 zile lucrătoare de la data publicării Raportului Intermediar de Selecție pe pagina de web a GAL.

Contestațiile se soluționează în termen de maxim 10 de zile lucrătoare de la data finalizării perioadei pentru depunere contestațiilor, de către Comitetul de Soluționare a Contestațiilor constituită la nivelul GAL.

**După soluționarea contestațiilor** de către Comitetul de Soluționare a Contestațiilor şi publicarea raportului de contestații pe pagina de internet a GAL „Valea Bașeului de Sus”, solicitanții sunt **notificați în 2 zile** lucrătoare de la publicare cu privire la rezultatul contestațiilor.

În urma analizei pentru fiecare contestație se întocmește Raportul asupra contestației care conține Contestația însoțită de documentele depuse de solicitant. Raportul asupra contestației propune admiterea, admiterea parțială sau respingerea contestației.

Dacă pe parcursul desfăşurării procesului de evaluare şi selecţie, precum şi de soluţionare a contestaţiilor se constată greşeli de orice natură, GAL “Valea Bașeului de Sus” are obligaţia de a cerceta cauzele producerii acestora, de a identifica persoanele culpabile şi de a dispune măsurile administrative corespunzătoare.

### Comitetul de Soluționare a Contestațiilor

La nivelul GAL funcționează un Comitet de Soluționare a contestațiilor format din președintele comitetului și doi membri, numit și aprobat prin Hotărârea Adunării Generale a membrilor GAL nr. 17 din 06.04.2016, conform SDL aprobată de DGDR AM PNDR, având următoarea componență:

|  |  |  |  |
| --- | --- | --- | --- |
| **Partener** | **Funcția în CS** | **Tip/Observații** | **Supleant** |
| COMUNA ADĂȘENI | Președinte | UAT/Rural | COMUNA HAVÂRNA |
| PRESTAGROZOOT SRL | Membru | Rural | IONEL NICUȘOR ÎNTREPRINDERE INDIVIDUALĂ - Rural |
| DONIFA SRL | Membru | Rural | HRIȚCU ELENA PERSOANĂ FIZICĂ AUTORIZATĂ – Rural |

Acesta se va întruni, dacă va fi cazul, pentru soluţionarea contestaţiilor depuse de către beneficiarii proiectelor.

**Notă!**

Comitetul de Soluționare a Contestațiilor stabilit de GAL nu este remunerat.

Contestațiile primite vor fi analizate de acest comitet înființat la nivelul GAL în acest sens, iar ședințele vor fi conduse de către președintele acestuia. Deciziile se iau în unanimitate de către membri şi sunt consemnate în minute sau raport de evaluare al contestației.

* ***Obligațiile membrilor Comitetului de Soluționare a Contestațiilor***

*Membrii Comitetului de Soluționare a Contestațiilor vor respecta regulile conflictului de interes, completând aceeași declarație ca și membrii Comitetului de selecție. Membrii au obligația de a respecta confidențialitatea lucrărilor Comitetului de Selecție și Comitetului de Soluționare a Contestațiilor. Comitetul de Soluționare a Contestațiilor va analiza doar proiectele care au făcut obiectul contestațiilor.*

### Analiza contestațiilor

Reverificările la nivelul GAL se vor face prin completarea fişelor de eligibilitate/selecţie, numai în ceea ce priveşte elementele solicitate spre reverificare. După reverificare, Comitetul de Soluționare a Contestațiilor elaborează un raport asupra rezultatelor reverificărilor pe care îl comunică Comitetului de Selecţie împreună cu copii după fişele de verificare, refăcute de alți doi evaluatori, care nu au participat la evaluarea proiectelor respective.

Procedura de analizare a contestațiilor se va desfășura după cum urmează:

* Comisia de Contestaţii se reuneşte în termen de 2 zile lucrătoare de la primirea situaţiei privind contestaţiile depuse la GAL „Valea Bașeului de Sus“.
* Înaintea demarării lucrărilor, preşedintele și membrii Comitetului de Soluționare Contestaţii vor semna declaraţiile de confidenţialitate şi imparţialitate, în formatul prevăzut de GAL „Valea Bașeului de Sus“.
* Comitetul de Soluționare a Contestaţiilor este responsabil să se pronunţe asupra contestaţiei şi să transmită la GAL în termen de 5 zile, raportul asupra rezultatelor contestaţiei împreună cu o copie a contestaţiei, a notificării şi a documentelor justificative aferente acestuia.
* Pentru soluţionarea contestaţiilor, Comitetul de Soluționare a Contestaţiilor va analiza rapoartele înaintate de GAL „Valea Bașeului de Sus“, precum şi verificarea concordanţei lor cu documentele justificative transmise.
* În situaţia în care există aspecte de ordin tehnic sau juridic care necesită o opinie de specialitate, Comitetul de Soluționare a Contestaţiilor poate solicita în scris opinia unui expert, ce va avea un rol consultativ.
* În urma analizei raportului şi a documentelor justificative aferente unei contestaţii, Comitetul de Soluționare a Contestaţiilor poate solicita GAL-ului, copii ale unor documente justificative suplimentare din dosarul cererii de finanţare.
* După reevaluare, GAL întocmeşte o nouă fișă de verificare a criteriilor de eligibilitate şi o nouă fişă de evaluare a criteriilor de selecţie numai pentru elementele contestate şi elaborează un raport asupra rezultatelor reevaluării pe care îl comunică Comitetului de Soluționare a Contestaţiilor împreună cu copii după fişele de verificare refăcute.
* În situaţia în care constatările Comitetului de Soluționare a Contestaţiilor diferă de cele cuprinse în rapoartele de reverificare ale GAL, soluţia finală este cea dată de Comitetul de Soluționare a Contestaţiilor şi consemnată pentru fiecare contestaţie în parte, într-o notă justificativă care va fi ataşată la dosarul administrativ cererii de finanţare în cauză.
* Comitetul de Soluționare a Contestaţiilor va întocmi un raport de contestaţie, pentru fiecare măsură în parte, care va cuprinde rezultatul contestaţiilor şi situaţia proiectelor după aceleași reguli de evaluare și selecție din cadrul procedurii de evaluare și selecție aprobate de către GAL.
* Dacă contestaţia nu este depusă în termenul prevăzut pentru contestații, Comitetul de Soluționare a Contestaţiilor decide respingerea contestaţiei.
* Finanţarea proiectelor selectate ca urmare a admiterii contestaţiilor se va realiza în limita fondurilor disponibile din cadrul Strategiei de Dezvoltare Locală, aprobată.
* Lucrările şi deciziile Comitetul de Soluționare a Contestaţiilor se consemnează într-un raport, similar cu cel întocmit de comitetul de selecție, semnat de preşedinte și membri.
* Comitetul de Soluționare a Contestaţiilor va comunica către GAL „Valea Bașeului de Sus“ o copie a raportului de contestaţii în vederea notificării solicitanţilor, precum şi o copie a fişelor de verificare refăcute şi/sau a notelor justificative pentru a fi ataşate dosarului cererii de finanţare.
* Raportul de contestaţii se publică pe site-ul GAL „Valea Bașeului de Sus“.
* GAL „Valea Bașeului de Sus“ răspunde de aducerea la îndeplinire a prevederilor raportului de contestaţie şi de notificarea solicitanţilor în termen de 2 zile lucrătoare de la primirea acestuia.
* Termenul pentru a răspunde contestaţiilor este de 10 de zile lucrătoare de la încheierea perioadei de primire a contestaţiilor.

În urma soluționării eventualelor contestații, Comitetul de Soluționare a Contestaţiilor va elabora un Raport de Contestații, care va fi semnat de către membrii Comitetului și va fi înaintat Comitetului de Selecție GAL.

## Întocmirea Raportului de selecție

După data expirării termenului de depunere a contestațiilor sau după desfășurarea etapei de soluționare a contestațiilor, dacă nu intervin modificări în Raportul Intermediar de Selecție, GAL va emite o **Notă** **asumată și semnată de Președintele/ Reprezentantul legal al GAL (sau o persoană mandatată în acest sens) în care vor fi descrise toate etapele procedurii de evaluare și selecție aplicată și faptul că, după parcurgerea tuturor etapelor,** **asupra Raportului intermediar de selecție nu au intervenit modificări, acesta devenind Raport final de selecție la data semnării Notei**.

În condițiile în care în urma soluționării contestațiilor intervin modificări în Raportul Intermediar de Selecție, managerul GAL va emite o nouă Dispoziție de convocare a Comitetului de Selecție GAL pentru emiterea Raportului Final de Selecție.

În Raportul de Selecție vor fi evidențiate proiectele declarate eligibile sau selectate în baza soluționării contestațiilor. GAL va publica Raportul de Selecție pe pagina de web proprie sau îl va afișa la sediul GAL. GAL va înștiința solicitanții asupra rezultatelor procesului de evaluare și selecție.

Raportul de Selecție va conține:

* Lista cererilor de finanțare retrase;
* Lista cererilor de finanțare neeligibile;
* Lista cererilor de finanțare eligibile selectate pentru finanțare;
* Lista cererilor de finantare eligibile neselectate (Proiecte eligibile fără finanţare sau Proiecte care nu au îndeplinit punctajul minim).

Raportul de Selecție va conține valoarea proiectelor și numele solicitantului. Cererile de finanțare neeligibile/neselectate vor fi păstrate în sistem încă max. 60 zile (180 zile pentru solicitanții publici), urmând ca originalele acestora să fie returnate solicitanților, iar GAL se va asigura că deţine copia cererii de finanţare necesară pentru eventualele verificări ulterioare.

Pentru cererile de finanțare eligibile, dar care nu au fost selectate pentru finanțare, se constituie o listă de așteptare în ordinea descrescătoare a punctajelor. Cererile de finanțare aflate pe lista de așteptare, vor putea fi finanțate în altă sesiune, prin realocarea fondurilor de pe acele măsuri unde fondurile disponibile nu au fost solicitate sau contractate. Acest lucru se va realiza după aprobarea de către AM-PNDR a modificărilor solicitate. Pentru cererile de finanțare care vor fi selectate din lista de așteptare și pentru care se vor încheia contracte de finanțare, procedura de evaluare va fi reluată după actualizarea documentației depuse de către solicitant.

Pentru măsurile la care mai exista fonduri disponibile în afara sesiunii respective, proiectele eligibile dar fără finanţare, ca urmare a depăşirii sumei alocate pe sesiune, vor fi incluse automat în următoarea sesiune de selecţie şi vor participa la procedura normală de selecţie, dupa actualizarea documentației.

În situaţia modificării criteriilor şi/sau punctajelor de selecţie aferente măsurilor, solicitanţii tuturor proiectelor depuse în cadrul sesiunii de selecţie anterioare, celei pentru care sunt aplicabile modificările sau, după caz, solicitanţii proiectelor reportate, sunt informaţi de către GAL asupra noilor criterii şi asupra opţiunii de a retrage proiectele în vederea actualizării şi redepunerii acestora.

În situația în care solicitanţii nu optează pentru retragerea proiectelor, proiectele reportate vor fi reevaluate de către GAL, conform criteriilor aplicabile sesiunii în care sunt reportate. După parcurgerea a 2 sesiuni de selecţie, proiectele eligibile care nu au fost selectate pentru finanţare vor fi restituite potenţialilor beneficiari.

**6. Utilizarea fondurilor disponibile și selecția proiectelor după ultimul apel de selecție lansat de GAL**

La nivelul alocării financiare, pentru fiecare măsură din SDL există sau se pot constitui fonduri disponibile/măsură, provenite în urma rezilierii contractelor de finanțare, din economii realizate la finalizarea contractelor de finanțare și sume neangajate ca urmare a neîncheierii contractelor (pentru

Cereri de finanțare retrase, declarate neconforme sau neeligibile la nivelul AFIR).

Sumele aferente proiectelor selectate de GAL care au fost retrase, declarate neconforme sau neeligibile de către AFIR pot fi realocate în cadrul aceleiași măsuri, în cadrul aceluiași apel de selecție sau la următorul apel de selecție.

În situația în care, în cadrul aceleiași sesiuni, un solicitant declarat eligibil și selectat de către GAL se retrage și rămâne astfel o sumă disponibilă, această sumă poate fi alocată unui alt solicitant declarat eligibil, dar care nu a fost selectat de către GAL. De asemenea, în situația în care un solicitant declarat eligibil și selectat de către GAL este declarat neeligibil de către AFIR și rămâne în acest fel o sumă disponibilă, această sumă poate fi realocată unui alt solicitant declarat eligibil dar neselectat de către GAL, în cadrul aceluiași apel. În acest sens, se va întocmi o listă cu proiectele eligibile neselectate, în ordinea descrescătoare a punctajului şi cu respectarea criteriilor de departajare; aceste proiecte vor putea fi finanţate pe baza ierarhizării acestora, în limita fondurilor disponibile.

Aceeași procedură se aplică și atunci când este ultima sesiune sau când pentru sesiunea respectivă a fost alocată întreaga sumă aferentă măsurii respective din planul financiar al GAL.

În ambele situații, GAL va emite un Raport de selecție suplimentar aferent aceleiași sesiuni, în care se va menționa sursa de finanțare (fonduri disponibile/măsură, provenite în urma rezilierii contractelor de finanțare, din economii realizate la finalizarea contractelor de finanțare, sume neangajate ca urmare a neîncheierii contractelor, sume rezultate prin declararea ca neeligibile la nivelul AFIR a unor proiecte declarate eligibile si selectate de către GAL) și se vor evidenția proiectele selectate ulterior. Emiterea Raportului de selecție suplimentar se realizează cu respectarea condițiilor impuse în cazul Raportului de selecție (avizare și publicitate).

Utilizarea fondurilor disponibile în cadrul aceleiași măsuri sau între măsuri din cadrul aceleiași priorități necesită o aprobare anterioară din partea AM PNDR, fiind încadrată ca modificare simplă.

În situația în care, în urma lansării unui apel de selecție pentru o măsură din SDL, nu a fost depus niciun proiect, această măsură poate fi eliminată din strategie, iar fondurile rămase pot fi realocate către alte măsuri. Eliminarea unei măsuri din SDL și realocarea sumei aferente acesteia către o altă măsură din cadrul aceleiași priorități sau către o altă prioritate din SDL, se realizează prin modificarea SDL și necesită aprobare din partea AM PNDR.

Realocarea fondurilor rămase disponibile după lansarea ultimului Apel de selecție către alte măsuri, din cadrul unor priorități diferite, necesită aprobare din partea AM PNDR.

# Depunerea și verificarea cererilor de finanțare selectate de GAL la OJFIR/CRFIR

Cererile de finanțare selectate de GAL vor fi depuse la nivelul SLIN‐OJFIR. Reprezentanții GAL sau solicitanții pot depune la AFIR proiectele selectate de către GAL nu mai târziu de 15 (cincisprezece) zile calendaristice de la Raportul de selecție întocmit de GAL, astfel încât să se poată realiza evaluarea și contractarea acestora în termenul limită prevăzut de legislația în vigoare.

Experții SLIN‐OJFIR verifică dacă solicitantul a folosit modelul‐cadru de formular corespunzător cererii de finanțare specifică măsurii din PNDR ale cărei obiective/priorități corespund/sunt similare proiectului propus, raportat la tipul de beneficiar, conform Anexei I a prezentului Ghid și transmit cererile de finanțare către serviciile de specialitate responsabile din cadrul structurilor teritoriale ale AFIR, respectiv:

* la nivelul CRFIR se vor verifica proiectele cu construcții – montaj (indiferent de tipul de beneficiar), precum și proiectele de investiții aferente beneficiarilor publici;
* la nivelul OJFIR se vor verifica proiectele cu achiziții simple (fără construcții – montaj) și proiectele cu sprijin forfetar și proiectele de servicii. Reprezentanții GAL sau solicitanții pot depune la AFIR proiectele selectate de către GAL nu mai târziu de 20 zile calendaristice de la Raportul de selecție (după expirarea termenului de depunere a contestațiilor) întocmit de GAL, astfel încât să poată fi realizată evaluarea și contractarea acestora în termenul limită prevăzut de legislația în vigoare.

Cererile de finanțare vor fi depuse la OJFIR pe raza căruia se implementează proiectul.

La depunerea proiectului la OJFIR trebuie să fie prezent solicitantul sau un împuternicit al acestuia. În cazul în care solicitantul dorește, îl poate împuternici pe reprezentantul GAL să depună proiectul.

Cererea de finanțare se depune în format letric în original – 1 exemplar, împreună cu formatul electronic (CD – 1 exemplar, care va cuprinde scan‐ul cererii de finanțare) la expertul Compartimentului Evaluare (CE) al Serviciului LEADER și Investiții Non‐agricole de la nivelul OJFIR. Pentru acele documente care rămân în posesia solicitantului, copiile depuse în Dosarul cererii de finanțare trebuie să conţină menţiunea „Conform cu originalul″. În vederea încheierii contractului de finanțare, solicitanții declarați eligibili vor trebui să prezinte obligatoriu documentele specifice precizate în cadrul cererii de finanțare în original, în vederea verificării conformității.

Reprezentantul GAL/solicitantul (sau un împuternict al acestuia) depune proiectul la OJFIR pe raza căruia acesta va fi implementat. Dosarul cererii de finanțare conţine Cererea de finanţare, însoţită de anexele administrative conform listei documentelor, legate într‐un singur dosar, astfel încât să nu permită detaşarea şi/sau înlocuirea documentelor.

Toate cererile de finanțare depuse în cadrul Sub‐măsurii 19.2 la structurile teritoriale ale AFIR trebuie să fie însoțite în mod obligatoriu de:

Fișa de verificare a eligibilității (formular propriu GAL) și avizată de CDRJ prin completarea Formularului 3;

• Fișa de verificare a criteriilor de selecție, întocmită de GAL (formular propriu) și avizată de CDRJ prin completarea Formularului 3;

• Fișa de verificare pe teren, întocmită de GAL (formular propriu) – dacă este cazul;

• Copie a Raportului de selecție (din care să reiasă statutul de proiect selectat după parcurgerea etapei de depunere și soluționare a contestațiilor)/ a Raportului suplimentar (dacă este cazul), în cadrul căruia a fost inclus proiectul propus, întocmit de GAL (formular propriu) și avizat de CDRJ;

• Copie a Notei emisă de GAL prin care Raportul intermediar de selecție devine Raport final de selecție (dacă este cazul);

• Copii ale declarațiilor persoanelor implicate în procesul de evaluare și selecție de la nivelul GAL, privind evitarea conflictului de interese (formular propriu);

• Copie a Formularului 2/2.1 - Formular de verificare a apelului de selecție emis de CDRJ;

• Copie a Formularului 3 - Formular de verificare a procesului de selecție emis de CDRJ.

**\* Fișa de verificare a eligibilității, Fișa de verificare a criteriilor de selecție și Fișa de verificare pe teren (dacă este cazul) sunt elaborate de către GAL și sunt realizate într-un singur formular, care va cuprinde toate punctele aferente celor trei etape de verificare. Acestea se vor depune și în format editabil, electronic.**

1. **Plata – etapa la nivel GAL**

În etapa de autorizare a plăților, toate cererile de plată trebuie să fie depuse la GAL pentru efectuarea conformității, iar ulterior, la dosarul cererii de plată GAL va atașa și fișa de verificare a conformității emisă de GAL.

**Atenție!**

În vederea verificării realizării acestui pas procedural la nivelul OJFIR/ CRFIR, în toate formularele de plată dedicate verificării conformității DCP, se va adăuga un rând cu următorul punct de verificare: ”Fișa de verificare a conformității Dosarului Cerere de Plată este completată, datată și semnată de către experții GAL, iar concluzia verificării este "conform".

Beneficiarii au obligația de a depune la GAL și la AFIR Declarațiile de eșalonare ‐ formular AP 0.1L conform prevederilor Contractului/Deciziei de finanțare cu modificarile și completarile ulterioare și anexele la acesta.

Pentru depunerea primului dosar de plată, se vor avea în vedere prevederile HG nr. 226/2015, cu modificările și completările ulterioare, în vigoare la data depunerii Dosarului Cererii de Plată.

Dosarul Cererii de Plată (DCP) se depune inițial la GAL, în original – 1 exemplar, pe suport de hârtie, la care se ataşează pe suport magnetic (copie – 1 exemplar) documentele întocmite de beneficiar. Pentru arhiva GAL, beneficiarul va depune un CD care va contine scan cu toate documentele din Dosarul Cererii de Plata. După verificarea de către GAL, beneficiarul depune documentația însoțită de Fișa de verificare a conformității DCP emisă de către GAL, la structurile teritoriale ale AFIR (OJFIR/CRFIR – în funcție de tipul de proiect).

În cazul în care cererea de plată este declarată „neconformă“ de două ori de către GAL, beneficiarul are dreptul de a depune contestație. În acest caz, contestația va fi analizată de către alți doi experți din cadrul GAL decât cei care au verificat inițial conformitatea dosarului cerere de plată. Dacă în urma analizării contestației, viza GAL‐ului rămâne „neconform“, atunci beneficiarul poate adresa contestația către AFIR.

Depunerea contestației se va realiza la structura teritorială a AFIR (OJFIR/CRFIR) responsabilă de derularea contractului de finanțare.

GAL se va asigura de faptul că verificarea conformității dosarelor de plată la nivelul GAL, inclusiv depunerea contestațiilor și soluționarea acestora (dacă este cazul) respectă încadrarea în termenul maxim de depunere a dosarului de plată la AFIR.

Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare), care se regăsesc pe pagina de internet a AFIR www.afir.madr.ro.

Pentru proiectele aferente Sub‐măsurii 19.2, pentru toate etapele, verificările se realizează în baza

prevederilor procedurale și formularelor aferente sub‐măsurii în care se încadrează scopul proiectului finanțat, conform codului contractului/deciziei de finanțare.

Modelele de formulare care trebuie completate de beneficiar (Cererea de plată, Identificarea financiară, Declarația de cheltuieli, Raportul de asigurare, Declarația pe propria răspundere a beneficiarului) sunt disponibile la OJFIR sau pe site‐ul AFIR ([www.afir.info](http://www.afir.info)).

Pentru toate cererile de plată, după primirea de la AFIR a Notificării cu privire la confirmarea plății, în termen de maximum 5 zile, beneficiarul are obligația de a informa GAL cu privire la sumele autorizate și rambursate în cadrul proiectului.

**ATENŢIE!** **Prevederile prezentului Manual de procedură se completează cu prevederile Ghidului de implementare a Sub-măsurii 19.2 și cu prevederile Manualului de procedură pentru Sub-măsura 19.2. În cazul în care, aceste materiale sunt actualizate de către MADR, vă sugerăm să consultați variantele actualizate de pe site-ul** [**www.afir.info**](http://www.afir.info) **și** [**www.madr.ro**](http://www.madr.ro)**.**

# Definiții și prescurtări

**Beneficiar** – organizație publică sau privată care preia responsabilitatea realizării unui proiect și pentru care a fost emisă o Decizie de finanțare de către AFIR/care a încheiat un Contract de finanțare cu AFIR, pentru accesarea fondurilor europene prin FEADR;

**Cerere de finanțare** - document depus de către un solicitant în vederea obținerii sprijinului financiar nerambursabil;

**Cofinanțare publică** – reprezintă fondurile nerambursabile alocate proiectelor prin FEADR - aceasta este asigurata prin contribuția Uniunii Europene și a Guvernului României;

**Contribuţia privată** – reprezintă o sumă de bani care constituie implicarea financiară obligatorie a persoanei care solicită fonduri nerambursabile şi pe care trebuie să o utilizeze în vederea realizării propriului proiect;

**Contract/Decizie de Finanțare** – reprezintă documentul juridic încheiat în condiţiile legii între Agenţia pentru Finanţarea Investiţiilor Rurale şi beneficiar, prin care se stabilesc obiectul, drepturile şi obligaţiile părţilor, durata de execuție/valabilitate, valoarea, plata, precum şi alte dispoziţii şi condiţii specifice, prin care se acordă asistenţă financiară nerambursabilă din FEADR şi de la bugetul de stat, în scopul atingerii obiectivelor măsurilor cuprinse în PNDR 2014-2020;

**Eligibilitate** – suma criteriilor pe care un beneficiar trebuie să le îndeplinească în vederea obținerii finanțării prin Măsurile/Sub-măsurile din FEADR;

**Evaluare** – reprezintă acţiunea procedurală prin care documentaţia pentru care se solicită finanţare este analizată pentru verificarea îndeplinirii criteriilor de eligibilitate şi pentru selectarea proiectului, în vederea contractării;

**Fișa măsurii/sub-măsurii** – reprezintă documentul care descrie motivația sprijinului financiar nerambursabil oferit, obiectivele măsurii, aria de aplicare și acțiunile prevăzute, tipul de investiții/servicii, menționează categoriile de beneficiari și tipul și intensitatea sprijinului;

**Fonduri nerambursabile** – reprezintă fondurile acordate unei persoane fizice sau juridice în baza unor criterii de eligibilitate pentru realizarea de investiții/servicii încadrate în aria de finanțare a Măsurii și care nu trebuie returnate – singurele excepții sunt nerespectarea condițiilor contractuale și nerealizarea investiției/serviciului conform proiectului aprobat de AFIR;

**Grup de Acțiune Locală (GAL)** – parteneriat public-privat alcătuit din reprezentanți ai sectoarelor public, privat și societatea civilă;

**LEADER** – Măsură din cadrul PNDR ce are ca obiectiv dezvoltarea comunităților rurale ca urmare a implementării strategiilor elaborate de către GAL. Provine din limba franceză „Liaisons Entre Actions de Developpement de l’Economie Rurale” – „Legături între Acțiuni pentru Dezvoltarea Economiei Rurale”;

**Măsură** – definește aria de finanțare prin care se poate realiza cofinanțarea proiectelor (reprezintă o sumă de activități cofinanțate prin fonduri nerambursabile);

**Proiect** – orice operaţiune întreprinsă de un beneficiar în vederea îndeplinirii obiectivelor specifice măsurilor incluse în Strategia de dezvoltare locală;

**Potenţial beneficiar (solicitant)** – reprezintă o persoană juridică/persoană fizică autorizată care este eligibilă (care îndeplineşte toate condiţiile impuse prin FEADR) pentru accesarea fondurilor europene, dar care nu a încheiat încă un contract de finanţare cu AFIR;

**Proiect eligibil** – proiect care îndeplineşte criteriile şi condiţiile precizate în Ghidul Solicitantului, pe care trebuie sa le îndeplinească solicitantul în vederea finanțării;

**Reprezentantul legal** – reprezentant al beneficiarului care semnează angajamentele legale, desemnat conform actelor constitutive/statutului beneficiarului;

**Sesiune de depunere** - reprezintă perioada calendaristică în cadrul căreia GAL primește, spre evaluare și selecție, proiecte din partea potenţialilor beneficiari ai proiectului.

**Strategie de Dezvoltare Locală** - Document ce trebuie transmis de potențialele GAL-uri către Autoritatea de Management și care va sta la baza selecției acestora. Prin acest document se stabilesc activitățile și resursele necesare pentru dezvoltarea comunităților rurale și măsurile specifice zonei LEADER;

**Valoare eligibilă a proiectului** – reprezintă suma cheltuielilor pentru bunuri, servicii şi/sau lucrări care se încadrează în Lista cheltuielilor eligibile precizată în prezentul ghid şi care pot fi decontate prin FEADR; procentul de cofinanţare publică şi privată se calculează prin raportare la valoarea eligibilă a proiectului;

**Valoarea neeligibilă a proiectului** – reprezintă suma cheltuielilor pentru bunuri, servicii şi/sau lucrări care sunt încadrate în Lista cheltuielilor neeligibile precizată în prezentul ghid şi, ca atare, nu pot fi decontate prin FEADR; cheltuielile neeligibile nu vor fi luate în calcul pentru stabilirea procentului de cofinanţare publică; cheltuielile neeligibile vor fi suportate integral, din punct de vedere financiar de către beneficiarul proiectului;

**Valoare totală a proiectului** – reprezintă suma cheltuielilor eligibile şi neeligibile pentru investiţii/servicii;

**Zi** – zi lucrătoare în cazul în care prin documentele de programare nu se specifică altfel; PNDR – Programul Național de Dezvoltare Rurală;

**FEADR** – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune;

**MADR** – Ministerul Agriculturii şi Dezvoltării Rurale;

**DGDR - AM PNDR** – Direcția Generală Dezvoltare Rurală - Autoritatea de Management pentru Programul Naţional de Dezvoltare Rurală;

**AFIR** – Agenţia pentru Finanţarea Investiţiilor Rurale;

**DATLIN** – Direcția Asistență Tehnică, LEADER și Investiții Non-agricole din cadrul AFIR;

**DIBA** – Direcția Infrastructură de Bază și de Acces din cadrul AFIR;

**DAF** – Direcția Active Fizice din cadrul AFIR;

**DPDIF** – Direcția Plăți Directe și Instrumente Financiare din cadrul AFIR ;

**OJFIR** – Oficiul Judeţean pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene);

**CRFIR** – Centrul Regional Pentru Finanţarea Investiţiilor Rurale;

**SDL** – Strategia de Dezvoltare Locală;

**SL** – Serviciul LEADER din cadrul Direcției Asistență Tehnică, LEADER și Investiții Non-agricole din cadrul AFIR;

**SLIN – CRFIR** – Serviciul LEADER și Investiții Non-agricole din cadrul Centrului Regional pentru Finanțarea Investițiilor Rurale;

**SLIN – OJFIR** – Serviciul LEADER și Investiții Non-agricole din cadrul Oficiului Județean pentru Finanțarea Investițiilor Rurale;

**CE SLIN – CRFIR/OJFIR** – Compartimentul Evaluare, din cadrul Serviciului LEADER și Investiții Non-agricole - Centrul Regional pentru Finanțarea Investițiilor Rurale/Oficiul Județean pentru Finanțarea Investițiilor Rurale;

**CI SLIN-CRFIR/OJFIR** – Compartimentul Implementare, din cadrul Serviciului LEADER și Investiții Non-agricole - Centrul Regional pentru Finanțarea Investițiilor Rurale/Oficiul Județean pentru Finanțarea Investițiilor Rurale;

**SAFPD – CRFIR** – Serviciul Active Fizice și Plăți Directe din cadrul Centrului Regional pentru Finanțarea Investițiilor Rurale;

**AFPD – OJFIR** – Serviciul Active Fizice și Plăți Directe din cadrul Oficiului Județean pentru Finanțarea Investițiilor Rurale;

**CE – SAFPD – OJFIR/CRFIR** – Compartimentul Evaluare, din cadrul Serviciului Active Fizice și Plăți Directe - Oficiul Județean pentru Finanțarea Investițiilor Rurale/Centrul Regional pentru finanțarea Investițiilor Rurale;

**SIBA – CRFIR** – Serviciul Infrastructură de Bază și de Acces din cadrul Centrului Regional pentru Finanțarea Investițiilor Rurale;

**CE– SIBA –CRFIR**–Compartimentul Evaluare, din cadrul Serviciului Infrastructură de Bază și de Acces - Centrul Regional pentru Finanțarea Investițiilor Rurale.

# Anexe

**Anexa 1**

**Model**

**Declarație prin care beneficiarul se angajează să raporteze către GAL toate plățile aferente proiectului selectat, ce vor fi efectuate de AFIR către beneficiar**

Solicitantul (nume, prenume/denumire) ............................................................, număr de înregistrare (CUI) ………………….., număr de înmatriculare …………………………. , prin reprezentantul legal (nume, prenume) domiciliat în..………………………………………, posesor al BI/CI/PAS seria ……………. nr. ………………eliberat la data ………… de ………….., CNP ………………………………., cunoscând prevederile Codului Penal privind falsul în declarații, mă angajez să raportez către ASOCIAȚIA GRUPUL DE ACȚIUNE LOCALĂ „VALEA BAȘEULUI DE SUS” toate plățile aferente proiectului selectat ce vor fi efectuate de AFIR către beneficiar. Declar că raportarea se va realiza după primirea de la CRFIR a Notificării beneficiarului cu privire la confirmarea plății, în maximum 5 zile lucrătoare de la data efectuării plății.

Reprezentant Legal:

Nume și prenume ………................. Semnătura ...........................

Data ............... Ștampila

**Anexa 2**

**Model**

**Declaraţie pe proprie răspundere privind evitarea conflictului de interese**

Subsemnatul ..................................(nume, prenume) cetăţean ................................., născut la data de ............................., în localitatea ................................., de sex ....................., căsătorit/necăsătorit, domiciliat în .......................,str. ............................ nr. ........, bloc ........, scara ........, etaj ......, apart. ......., sector/judet ......................, posesor al CI/BI.................., seria ............ nr. .................... eliberat de ............................. la data de ...................., cod numeric personal ......................................................., în calitate de membru al comitetului de selecţie/ comisei de contestaţii/ persoană implicată în procesul de evaluare și selecție la nivelul GAL,

Cunoscând dispoziţiile articolului 292 Cod penal cu privire la falsul în declaraţii, declar pe propria răspundere, că am luat la cunoștință prevederile privind conflictul de interese așa cum este acesta prevăzut la art. 10 și 11 din OG 66/2011, Secțiunea II – Reguli în materia conflictului de interes.

Data: Nume şi prenume

..................................

Funcţia deţinută

.................................

Semnătura .................................

**Anexa 3. Criterii de selecție**

|  |  |  |
| --- | --- | --- |
| **Nr. crt.** | **Principii şi criterii de selecție** | **Punctaj** |
| **1.** | **Crearea de noi locuri de muncă** | **Max 30 p** |
| 1.1. Principiul creării a trei locuri de muncă (și peste) | 30 p |
| 1.2. Principiul creării a două locuri de muncă | 20 p |
| 1.3. Principiul creării unui loc de muncă | 10 p |
| **2.** | **Prioritizarea serviciilor pentru populația din spațiul rural** | **Max 25 p** |
| 2.1. **Servicii** (ex: medicale, sanitar-veterinare; reparații mașini, unelte, obiecte casnice; întreținere și reparare autovehicule; consultanță, contabilitate, juridice, audit; servicii în tehnologia informației și servicii informatice; servicii tehnice, administrative; servicii de construcții generale și speciale, alte servicii destinate populației din spațiul rural etc). | 25 p |
| 2.2. **Activități meșteșugărești** (ex: activități de artizanat și alte activități tradiționale non-agricole (ex: olărit, brodat, prelucrarea manuală a fierului, lânii, lemnului, pielii etc.) | 20 p |
| 2.3 **Activități de producție** (ex: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase (producție de combustibil din biomasă – ex : fabricare de peleți); industrie metalurgică, fabricare construcții metalice, mașini, utilaje și echipamente; fabricare produse electrice, electronice) în vederea comercializării, producerea și utilizarea energiei din surse regenerabile pentru desfășurarea propriei activități, ca parte integrantă a proiectului etc. | 15 p |
| 2.4 **Activități turistice** (ex: servicii agroturistice de cazare, servicii turistice de agrement și alimentație publică); | 10 p |
| **3.** | **Proiecte depuse de tineri cu vârsta de până în 40 de ani la data depunerii cererii de finanțare** | **25 p** |
| **4.** | **Prioritizare proiecte cu achiziții simple** | **20 p** |
|  | 1. Da | 20 p |
|  | 1. Nu | 0 p |
| **TOTAL** | | **100 p** |

Evaluarea proiectelor se realizează după închiderea sesiunii de depunere proiecte. Pentru această măsură pragul minim este de 20 puncte şi reprezintă pragul sub care niciun proiect nu poate intra la finanţare.

Selecţia proiectelor se face în ordinea descrescătoare a punctajului de selecţie în cadrul alocării disponibile pentru selecţie, iar pentru proiectele cu același punctaj, departajarea se va face în funcție de valoarea eligibilă a proiectelor. **Proiectele cu o valoare mai mică vor avea prioritate.**

**Atenție! În cazul proiectelor cu același punctaj și aceeași valoare a sprijinului, departajarea acestora se va face în în funcție de criteriul de selecție:**

* **Proiecte depuse de tineri cu vârsta de până în 40 de ani la data depunerii cererii de finanțare;**